महाराष्ट्र राज्य हिंदी साहित्य अकादमी विमल मिश्र को पश्चिम रेल द्वारा प्रकाशित शोधपूर्ण कॉफी टेबल बुक ‘मुंबई लोकल’ के लिए पहले भी पुरस्कृत कर चुकी है। विमल इंटरनैशनल मदर टेरेसा अवॉर्ड, डॉ. गणेश शंकर विद्यार्थी पुरस्कार, दुर्गादेवी सराफ पुरस्कार, डॉ. राममनोहर त्रिपाठी पुरस्कार, तरुण कला संगम पुरस्कार, आशीर्वाद पुरस्कार, आदि से भी सम्मानित हो चुके हैं। सरोकारी लेखन के लिए मुंबई महानगरपालिका के ऐतिहासिक हॉल में उनका सार्वजनिक अभिनंदन किया जा चुका है।